Shin kidō senki Gundam W

Shin kidō senki Gundam W eli GW (, myös New Mobile Report Gundam Wing) on japanilaisen animaatiostudion Sunrisen tuottama 49-osainen Gundam-animaatiosarja. Sitä esitettiin Japanissa perjantaisin 17.00–17.30 TV Asahin kanavilla 7. huhtikuuta 1995 – 29. maaliskuuta 1996. Gundam Wing oli ensimmäinen Gundam-sarja, joka näytettiin televisiossa Yhdysvalloissa.
Tarina.
Gundam W tapahtuu maailmassa, jossa ihmiskunta on rakentanut avaruuteen avaruussiirtokuntia. Maailmassa käytetään ”After Colony” (A.C.) -ajanlaskua, jossa avaruuden valloituksen aloittamisvuosi on määritelty vuodeksi 1. Maailma oli kuitenkin yhä lukuisten konfliktien, sairauksien ja teknisten ongelmien vainoama, ja ensimmäisen siirtokunnan valmistumiseen Lagrangen pisteessä L1 kului sata vuotta. Maanpäälliset sodat eivät kuitenkaan laantuneet, ja siirtokuntia hallitsi Maan yhteisliittouma, jonka valta perustui aseelliseen voimaan.
Vuonna 165 A.C. siirtokuntien väestö nousi vastarintaan liittouman hallintoa vastaan, ja ongelmaa ratkaisemaan perustettiin järjestö, jonka johtoon valittiin Heero Yuy. Yuy kiersi ympäri maapallon maita ja avaaruussiirtokuntia vetoamassa aseistariisunnan ja väkivallattomuuden puolesta, ja vaikka hän saikin taakseen paljon kannattajia, vuonna 175 A.C. hänet salamurhattiin. Tämä suisti avaruussiirtokunnat kaaokseen, ja järjestyksen ylläpitämiseksi liittouma lähetti sotilasjärjestö ”Erityisten” joukkoja kaikille hallitsemilleen alueille. Tämän jälkeen myös Sancin kuningaskunnan ajama täydellisen pasifismin ideakin luhistui liittouman sotilasmahdin edessä.
Vuonna 195 A.C. siirtokunnat käynnistivät operaatio Meteon. Osa siirtokuntien asukkaista lähettää viisi Gundameiksi nimettyä mobile suitia Maahan taistellakseen asevoimilla uhkailuun perustuvaa liittovaltion hallintoa ja siihen soluttautunutta salaseura OZia vastaan. Gundamien tehtävänä on tuhota OZin tukikohtia kaikkialla maailmassa. 
TV-sarja alkaa Gundamien hyökkäyksestä Maahan päähenkilönään yksi Gundam-piloteista, Heero Yuy (eri henkilö kuin salamurhattu Yuy).
Yleistä.
Vaikka sarjaa edeltäneen Kidō butōden G Gundamin pääkatsojajoukko oli ollut nuorta, Gundam W vetosi erityisesti naispuolisiin katsojiin, sillä Gundamien piloteista lähtien valtaosa päähahmoista oli komeita, nuoria miehiä. Bandai Visualin internet-palvelussa sarja luokitellaankin ”anime–mecha–bishōnen”-genreihin kuuluvaksi. Sarjan asetelmasta vastanneen Katsuyuki Sumisawan mukaan sarjaa ei kuitenkaan tietoisesti tehty tarkoituksena kosiskella naisia.
Kunio Ōkawaran mukaan sarjan viisi Gundamia oli edellisen sarjan tavoin suunniteltu käyttäen inspiraationa maailman eri alueita. Bandain mukaan nämä alueet ovat Japani, länsimaat, Lähi-itä, Yhdysvallat ja Kiina. Vaikutteet näkyvät kuitenkin G Gundamia abstraktimpeina. 
Sumisawan mukaan G Gundamissa oli viidestä pää-Gundamista huolimatta vain yksi todellinen päähahmo, mutta Gundam W:ssä kaikki viisi Gundam-pilottia saavat päähahmon kohtelun. 
Sumisawa on sanonut myös, että tarkoituksena oli luoda käsikirjoitus, joka ”ei vetoaisi otakuihin ja toimittajiin”. Kuten muissakin Gundam-sarjoissa Gundam W:n tarinan pääpaino on sodassa, mutta muihin sarjoihin verrattunakin Gundam W käsittelee paljon taktisia ja inhimillisiä ongelmia. Lisäksi eräs sarjan tunnusmerkeistä on, että maailman eri aikojen sotilaiden ja ajattelijoiden lausumia siteerataan ahkerasti. 
Sarjan ohjasi Yoroiden Samurai Trooperin ohjannut Masashi Ikeda, ja sarjan hahmot suunnitteli Shūkō Murase. Puolen vuoden jälkeen Ikeda kuitenkin jätti ohjaajan tehtävät, ja tilalle tuli samaan aikaan Ōgon yūsha Glodrania ohjannut Shinji Takamatsu.
Koska edeltävä G Gundam ei ollut osoittautunut suosituksi vanhojen Gundam-fanien keskuudessa, pyrki Gundam W Sumisawan mukaan jatkamaan ensimmäisten Gundamien viitoittamalla tiellä. 
Sarjan kymmenennen jakson lähetyksen aikoihin Ikeda kuitenkin lähti kehittämään tarinaa täysin alkuperäisestä ideasta poikkeavaan suuntaan. Ikedan lähdön jälkeen Sumisawa pyrki palauttamaan tarinan alkuperäisille raiteilleen, minkä vuoksi sarjan loppupuolisko muistuttaakin enemmän vanhoja Gundam-sarjoja. 
90-luvun vaihtoehtoisiin aikajatkumoihin sijoittuneiden Gundamien joukossa Gundam W osoittautui suosituksi, ja se saikin julkaisuaan seuranneena vuonna jatkoa OVA:n Shin kidō senki Gundam W – Endless Waltz ja elokuvan muodossa.
Sarja näytettiin myös Yhdysvalloissa ensimmäisenä Gundam-sarjana koskaan. Sunrisen ulkomaan toimintojen apulaisjohtaja Yasuo Watanaben mukaan ”sarjassa oli hahmoja ja draamaa, jotka vetosivat katsojiin kaikkialla maailmassa”. Sarja on näytetty Yhdysvaltojen lisäksi useissa muissakin maissa, ja on Gundam-sarjojen historiassa laajimmille levinnyt tuotanto. Tämän vuoksi Gundam W on Japanin ulkopuolella alkuperäisiä tulevaisuusvuosisata-sarjojakin tunnetumpi. 
Kō Ōtanin rock-soundtrack osoittautui myös suosituksi ja sitä käytetään yhä mm. urheiluohjelmien taustamusiikkina.
Logo.
Sarjan logosta käytettiin useita erilaisia versioita:
Hahmot.
Monien Gundam W:n hahmojen nimet pohjautuvat lukusanoihin. Erityisesti viiden pää-Gundamin pilottien nimet perustuvat lukuihin 1–5. 
Numeroihin perustuvia hahmoja ovat muun muassa:
Tunnuskappaleet.
Vaikka Rhythm Emotion oli mukana jo sarjan puolivälissä julkaistulla CD:llä, sitä ei käytetty alkuteemana, vaan se sijoitettiin ensin taustalauluksi. Lopulta sitä käytettiin alkuteemana vain viimeisen kahden kuukauden aikana. Uusiin alkukuviin ei käytetty korkealuokkaista filmiä, vaan ne koostuivat enimmäkseen sarjan taistelukohtauksista (tämä vaihdettiin sarjan videojulkaisun yhteydessä). Syy tähän on tuntematon. Sanoittaja Shiina Nagano kertoi myöhemmin levyn ”BTM ’Best Notes’” julkaisumuistiinpanoissa, että vaikka asialle nykyisin voikin nauraa, hän oli tuolloin vihainen. Just Communicationia käyttävä alkuanimaatio koostui ensimmäisen 17 jakson ajan sarjan taistelukohtauksista, minkä jälkeen kuvitusta vaihdettiin. Koska sarjan videoversio käyttää jaksosta 17 lähtien uutta alkuanimaatiota mutta ei -musiikkia, eivät video ja musiikki kulje aivan tahdissa jaksossa 17 (Gundam Deathscytheä ja Gundam Heavyarmsia näytettäessä kuullaan Wing Gundamin muuntautumisääni). Uusinnoissakin käytettiin jonkin aikaa vanhaa soundtrackiä. 
Oheistuotteet.
Gundam W:stä luotiin suuri mediafranchise tv-sarja keskipisteenään. Gundam W on ensimmäinen ja ainoa Gundam-teos, josta on tehty sekä televisiosarja, OVA, elokuva, radio- ja CD-kuunnelma, romaani, sarjakuva, leluja ja videopeli. 
Hahmotuotteet.
Movic ja Animate julkaisivat paljon tuotteita, joissa Gundam W:n hahmot esiintyivät, kuten pienoismalleja, kortteja ja koruja. Nämä yhtiön olivat aiemminkin tuottaneet paljon Gundam-oheistuotteita, mutta Gundam W oli ensimmäinen sarja, jonka hahmoja hyödyntäviä tuotteita tehtiin erityisesti naispuolisia faneja ajatellen. Gundam W -tuotteiden suosio vaikutti myöhempienkin Gundam-sarjojen tuotteistamiseen.
Kadokawa Sneaker -sarjassa julkaistiin viisiosainen romaaniversio, joka noudatteli lähes täysin animen juonta.
Comic Bom Bom -lehdessä julkaistiin Kōichi Tokitan sarjakuvaversio, joka myöhemmin kootiin kolmeksi pokkariksi. 
Sarjakuva ja romaani päättyvät siihen, että Heero ja muut Gundam-pilotit lähtevät maankaltaistamaan Marsia. Tämä perustuu televisiosarjan alkuperäiseen juoniluonnokseen. Vuoden 2003 lähikauppamyyntiin tarkoitetussa uudelleenjulkaisussa loppu on vaihdettu kokonaan uuteen.
Yuka Minakawan kirjoittama romaani. Koska sen tapahtumien aikajärjestys ei käy yksiin tv-sarjan kanssa, sitä pidetään rinnakkaismaailmassa tapahtuvana tarinana.
Televisiosarjan tapahtuma-aikaa (A.C. 195) runsaat kymmenen vuotta aikaisempaan ajankohtaan sijoittuva kertomus, joka käsittelee päähenkilöiden aiempia vaiheita. Tarina oli alun perin tarkoitus sisällyttää animaatiosarjaan, mutta tuotannollisista syistä johtuen se hyllytettiin ja päätyi lopulta sarjakuvaksi. Sarjakuvan loppupuolella on myös Endless Waltzin jälkeisiä tapahtumia kuvaava ”Preventer 5” -episodi. ”Shin kidō senki Gundam W Endless Waltzin” romaaniversioon tämä yhteys on tietoisesti sisällytetty.
Sarjakuva, joka käsittelee tv-sarjan ja OVAn välisiä tapahtumia.
Sarjakuva, joka käsittelee tv-sarjan ja OVAn välisiä tapahtumia.
Radiokuunnelma ja sarjakuva, jotka käsittelevät tv-sarjan ja OVAn välisiä tapahtumia.
Tuotesarja, joka toimi televisiosarjan sivutarinana ja keskittyi pienoismalleihin. Sarjakuvan aiheesta piirsi tv-sarjan sarjakuvaversiostakin vastannut Kōichi Tokita, ja robotit suunnitteli myöhemmin Kidō senshi Gundam Seed Astrayn robotit suunnitellut Jun’ichi Akutsu.
Pienoismallien myyntiä edistämään tarkoitetussa ”Shin kidō senki Gundam W Endless Waltz saikyō playing book” julkaistu sivutarinasarjakuva.
Gundam Ace -lehdessä julkaistu sivutarinasarjakuva. Tarina sijoittuu aikaan noin sata vuotta ennen televisiosarjaa, vuoteen A.C. 94. Sarjakuvaa julkaistiin vain kaksi osaa.
OVA, jonka tapahtumat sijoittuvat vuotta tv-sarjan päättymisen jälkeen. Tapahtuma kertovat todellisen operaatio Meteon käynnistyimsestä ja Dekim Bartonin ja Mariemaian armeijan kapinasta. Sen romaaniversioon sisältyy Episode Zeron tapahtumia kuvaava osio. Se leikattiin myöhemmin uudelleen ja julkaistiin lisäkohtauksin varustettuna elokuvana.
Bandain Super Famicomille 29.3.1996 julkaisema tappelupeli. Pelissä esiintyvät sarjan viisi pää-Gundamia sarjan alkupuolelta, Wing Gundam Zero, Tallgeese, Vayeate, Mercurius ja pomohahmona Epyon. Peli hyödynsi tuon ajan taistelupeleille epätyypillisiä pelimekaniikan elementtejä, kuten ristiohjaimella ja kahden napin painalluksella tehtävää maassa syöksyä, ilmasyöksyjä ja laskeutumisten hidastuskykyä. Lopputuloksena oli ajalle epätyypillisen vauhdikas tappelupeli.
C-kaseteilla julkaistu komediallinen kuunnelma. Sarjan kummassakin kuunnelmassa esiinty vain mieshahmoja, jälkimmäisessä vain G-tiimin jäseniä.
Naishuolien painaman Quatren ympärillä hermoilevan W-tiimin, normaalin, iloisen nuorukaisen puhetavan kanssa kamppailevan Wufein ja ”tehtävä suoritettu” -lausahduksen oikeaoppiseen käyttöön liittyvien ongelmien kaltaisia episodeja sisältävä kuunnelma.
Episodien välillä välimusiikkien asemesta Gundam-pilotit keskustelevat vaihtamalla tunnettuja repliikkejään.
Gundam-pilotit puhuvat eri aiheisiin liittyviä repliikkejä. Tämä kuunnelma on kestoltaan Secret Operationia lyhyempi.
Useat kustantajat ovat julkaisseet suuria määriä virallisia Gundam W -kokoelmasarjakuvia. Julkaisut koostuivat sekä eri lehdissä julkaistusta aineistosta kootuista sarjakuvakokoelmista että harrastelijoilta kerättyjen dōjinshi-teosten parhaimmistosta. Vaikka näillä sarjakuvilla oli Sunrisen virallinen hyväksyntä, ei niiden sisältöä juurikaan kontrolloitu, ja julkaistujen sarjakuvien joukossa oli erinäisten genrejen edustajia. Erityisesti Seiji Bibloksen, Rapportin ja Movicin julkaisemiin kokoelmiin sisältyi yaoi-sarjakuvia, jollaisia yritykset eivät yleensä virallisesti tunnusta. Tähän astisista Gundam-sarjoista W on ainoa, johon liittyen on näin laajamittaisesti julkaistu kokoelmasarjakuvia. Kokoelmia julkaistiin yli 50, mutta niiden ilmestyminen loppui äkisti vuonna 1998.
Kaikki seitsemän osaa julkaistiin Nora Comics Pocke -sarjassa. Sisältö koostui varta vasten tätä sarjaa varten tehdyistä sarjakuvista sekä jo aiemmin ”Gekkan Comic Pocke” -lehdessä julkaistusta materiaalista.
Sarja julkaistiin yhteensä 13 VHS-kasetilla, ja lisäksi neljä kokoelmakasettia julkaistiin vuonna 1995 nimellä Even Numbers, Odd Numbers. OVA Endless Waltz julkaistiin kahta vuotta myöhemmin 1997 kolmella kasetilla. 
LD-levyjä julkaistiin yhteensä 7, ja ne koottiin myöhemmin yhdeksi boksiksi. OVA julkaistiin myös kolmella levyllä. 
DVD-levyjä julkaistiin 5 nimellä Collection Number I–V vuonna 2000. Näistä viides koostuu Even Numbers, Odd Numbersista ja Endless Waltzista. Vuonna 2001 julkaistiin Endless Waltzin erikoisversio, ja vuonna 2007 sarja 1２ levyllä HD-remasteroituna, kaksi kokoelmalevyä sekä Endless Waltz. Lisäksi julkaistiin myös kolme ”Memorial Boxia”,　joista ensimmäinen sisälsi sarjan levyt 1–6, toinen levyt 7–12 ja kolmas kokoelmat ja Endless Waltzin. Endless Waltzin erikoisversio ei sisälly näihin julkaisuihin.
Internet-radio.
HD-uudelleenjulkaisun myyntiä edistämään Beat Net Radio! -kanavalla lähetettiin kymmenosainen ”Shin kidō senki Gundam W – Midorikawa Hikaru no ninmu, kanryō” -keskusteluohjelma. Lisäksi lähetettiin kolme kuunnelmaa erityisesti DVD:iden ostajille. Chara-Hobby 2007 -messuilla Midorikawa ja Treizen ääninäyttelijä Ryūtarō Okiayu osallistuivat vieraina lavatapahtumaan, josta osa myöhemmin julkaistiin netin välityksellä.